Document ID: /fineweb-2-swissfilter-quality_10-filterrobots/filtered/02820.jsonl.gz/33

Molitva na početku
U ime Oca i Sina i Duha Svetoga. Amen.
Oče naš, koji jesi na nebesima, sveti se ime tvoje. Dođi kraljevstvo tvoje. Budi volja tvoja kako na nebu tako i na zemlji. Kruh naš svagdanji daj nam danas, i otpusti nam duge naše, kako i mi otpuštamo dužnicima našim, i ne uvedi nas u napast, nego izbavi nas od Zla. Amen.
Dragi Bože, molim te za mir i blagostanje meni, mojoj obitelji, prijateljima u mom razredu i školi i svoj djeci svijeta. Molim te za zdravlje, mir i razum svim nama. Pomozi nam paziti jedni na duge i pomagati slabijima. Daj nam ustrajnost da dobro učimo i dobijemo dobre ocjene. Daj da tako razveselimo svoje roditelje i dobro se pripremamo za život i rad kad odrastemo. Isus prijatelju djece i malenih budi uz nas, prati naše dječje korake i čuvaj nas od svih opasnosti. Amen.
Naziv lekcije: ISPOVIJED ILI POMIRENJE
Ponekad nam se dogodi da nismo dobri pa učinimo nešto loše. Ali možemo to ispraviti. Zamoliti oproštenje od svojih bližnji i od Boga. Savjest nam govori što je dobro a što je loše, to je Božji glas u nama. Za dobru ispovijed trebamo se pripremit. Evo kako!
Pogledaj sada ovaj kratki video.
Video uradak – „Ispovijed“
https://www.youtube.com/watch?v=6S2_g47pd3A
Kako ćemo se pripremiti za ispovijed pogledaj u sljedećem videu.
Video uradak – „Ispit savijesti“
https://www.youtube.com/watch?v=e1MBomGpU58
Ovaj video pogledaj s roditeljima ili sa starijim bratom ili sestrom – neka ti oni čitaju prijevod.
Video uradak – „Ispovijed“
https://www.youtube.com/watch?v=3DYl_ly7yPo
Nadamo se da su vam od pomoći bili ovi prikazi kako bi lakše razumjeli zašto nam je potrebna sveta ispovijed. Ti se pripremaš za dva sakramenta vrlo važna za tvoj život. U katekizmu imamo kratko u pet točaka kako se dobro pripremiti:
Pet pred ispovijed
Ispitujemo savjest po 10 Božjih zapovjedi i 7 glavnih grijeha.
Bog će nam oprostiti svaki put kada Bogu kažemo da nam je žao što smo ga uvrijedili i zamolimo ga za oproštenje. Tada mu pokazujemo da ga uistinu jako volimo.
Ova lekcija je jako važna da je dobro naučimo. Tako će nam kroz cijeli život biti lako se ispovijedati. Kad se istuširamo jako se dobro osjećamo. Isto tako kad se ispovjedimo jako se dobro osjećamo. Jedan striček kad bi se ispovjedio uzeo bi sebi slobodan dan i cijeli bi dan slavio i bio jako sretan. Možda možemo i mi tako uljepšati sebi dan i život...
Molitva za kraj
Dragi Bože, Ti znaš da je korona virus opasan, ali mi ga se ne bojimo jer znamo da ćeš nam pomoći. Nadamo se da će oboljeli ozdraviti. Pomozi liječnicima koji daju svoje živote i obolijevaju kako bi nama pomogli. Pomozi i medicinskim sestrama koje se trude pomoći bolesnima. Onima koji su oboljeli od korona virusa donesi hrabrosti kako bi ozdravili. A svima nama daj svoj spas i oprost. Sve što si nam i do sad davao. Mi vjerujemo u kraljevstvo tvoje i ne bojimo se umrijeti, ali želimo što duže živjeti na Zemlji kako bismo se popravili i pomagali drugima. Molim te svim srcem da svima u ovoj krizi pomogneš, bili oni zli ili dobri, svatko zaslužuje živjeti. Amen.
Slava Ocu i Sinu i Duhu Svetome. Kako bijaše na početku, tako i sada i vazda i u vijeke vjekova. Amen.
Priredili: s. Ana Marija i fra Branko
N.B. Gradivo vjeronauka prođi sa svojim roditeljima.